ಮೋದಿ ಹುಟ್ಟುಹಬ್ಬಕ್ಕೆ ಸಿನಿಮಾ ಗಿಫ್ಟ್ ನೀಡಿದ ಬನ್ಸಾಲಿ

-ತನ್ನನ್ನು ತಾನು ಹುಡುಕಿ ಹೊರಟ ವ್ಯಕ್ತಿಯ ಕಥೆ

ಮುಂಬೈ: ಪ್ರಧಾನಿ ನರೇಂದ್ರ ಮೋದಿ ಹುಟ್ಟುಹಬ್ಬದ ಹಿನ್ನೆಲೆಯಲ್ಲಿ ಬಾಲಿವುಡ್ ಸ್ಟಾರ್ ನಿರ್ದೇಶಕ, ನಿರ್ಮಾಪಕ ಸಂಜಯ್ ಲೀಲಾ ಬನ್ಸಾಲಿ ‘ಮನ್ ಬೈರಾಗಿ’ ಸಿನಿಮಾವನ್ನು ಗಿಫ್ಟ್ ನೀಡಿದ್ದಾರೆ. ಇಂದು ಸಿನಿಮಾದ ಫಸ್ಟ್ ಲುಕ್ ಬಿಡುಗಡೆಯಾಗಿದ್ದು, ಚಿತ್ರ ಹೊಸ ಅಲೆಯ ಮುನ್ಸೂಚನೆ ನೀಡಿದೆ.

ಬಾಲಿವುಡ್ ನಲ್ಲಿ ವಿಭಿನ್ನ ಸಿನಿಮಾಗಳ ಮೂಲಕವೇ ಗುರುತಿಸಿಕೊಂಡಿರುವ ಸಂಜಯ್ ಲೀಲಾ ಬನ್ಸಾಲಿ ‘ಮನ್ ಬೈರಾಗಿ’ ಸಿನಿಮಾ ಘೋಷಣೆ ಮಾಡಿದ್ದಾರೆ. ಮನ್ ಬೈರಾಗಿ ಚಿತ್ರದ ಶೀರ್ಷಿಕೆ ಜೊತೆ ‘ನನ್ನನ್ನು ನಾನು ಭೇಟಯಾದಾಗ’ ಸಬ್ ಟೈಟಲ್ ಹೊಂದಿದೆ. ಗುರಿ/ಸಾಧನೆಯ ಬೆನ್ನತ್ತಿದ್ದ ಯುವಕನೋರ್ವ ಒಂದು ಬ್ಯಾಗ್ ಹಾಕಿಕೊಂಡು ಮರಳುಗಾಡಿನ ರಸ್ತೆಯಲ್ಲಿ ಹೊರಟ್ಟಿದ್ದು, ಹಿಂದೆ ಬಸ್ ಬರೋದನ್ನು ಫಸ್ಟ್ ಲುಕ್ ನಲ್ಲಿ ನೋಡಬಹುದು.

The man you know, the moments you don't! Presenting the first look of our next production venture with Mahaveer Jain, #MannBairagi, a special feature dedicated to the defining moments of our PM’s life.#HappyBirthdayPMModi pic.twitter.com/4fDCKqnj1b

— BhansaliProductions (@bhansali_produc) September 17, 2019

ಈ ವರ್ಷದ ಮೇನಲ್ಲಿ ಪ್ರಧಾನಿ ನರೇಂದ್ರ ಮೋದಿಯವರ ಜೀವನಾಧರಿತ ಸಿನಿಮಾ ತೆರೆಕಂಡಿತ್ತು. ಈ ಚಿತ್ರದಲ್ಲಿ ನಟ ವಿವೇಕ್ ಒಬೇರಾಯ್ ಪ್ರಧಾನಿಗಳ ಪಾತ್ರದಲ್ಲಿ ನಟಿಸಿದ್ದರು. ಆದ್ರೆ ಮನ್ ಬೈರಾಗಿ ಸಿನಿಮಾ ಮೋದಿಯವರ ಜೀವನ ತಿರುವು ಪಡೆದುಕೊಂಡು ಒಂದು ಘಟನೆಯ ಕಥೆಯನ್ನು ಹೊಂದಿದೆ. ಸಿನಿಮಾ ಸಹ ತಿರುವು ಪಡೆದ ಘಟನೆಯ ಸುತ್ತವೇ ನಡೆಯುತ್ತದೆ. ಸಿನಿಮಾಗಾಗಿ ಸಾಕಷ್ಟು ಸಂಶೋಧನೆ ಮತ್ತು ಅಧ್ಯಯನ ನಡೆಸಲಾಗಿದೆ. ಇದೂವರೆಗೂ ಯಾರು ಕೇಳದ ಮೋದಿಯವರ ಹೊಸ ಕಥೆ ಮನ್ ಬೈರಾಗಿ ಎಂದು ಸಂಜಯ್ ಲೀಲಾ ಬನ್ಸಾಲಿ ಹೇಳುತ್ತಾರೆ. ಇದನ್ನೂ ಓದಿ: ನಮೋ ಹುಟ್ಟುಹಬ್ಬಕ್ಕೆ ಹನುಮನಿಗೆ 1.25 ಕೆಜಿ ತೂಕದ ಚಿನ್ನದ ಕಿರೀಟ ನೀಡಿದ ಅಭಿಮಾನಿ

ತನ್ನನ್ನು ತಾನು ಹುಡುಕಿ ಹೊರಟ ವ್ಯಕ್ತಿಯ ಬಗ್ಗೆ ಸಿನಿಮಾ ಮಾಡಲು ಸಂತಸವಾಗುತ್ತಿದೆ. ಅಂದು ತನ್ನನ್ನು ತಾನು ಹುಡುಕಿ ಹೊರಟ ವ್ಯಕ್ತಿ ಭಾರತದ ಪ್ರಧಾನಿಗಳಾಗಿದ್ದಾರೆ. ಮನ್ ಬೈರಾಗಿ ಸಿನಿಮಾ ಮೋದಿಯವರ ಜೀವನದ ಬಹುಮುಖ್ಯ ಬದಲಾವಣೆಯ ಕಥೆಯನ್ನು ಹೇಳುತ್ತದೆ. ಯುವಕರು ಈ ಕಥೆಯಿಂದ ಪ್ರೇರಣೆಗೊಳ್ಳಲಿದ್ದಾರೆ ಎಂದು ಸಿನಿಮಾದ ನಿರ್ಮಾಪಕ ಮಹಾವೀರ್ ಜೈನ್ ತಿಳಿಸಿದ್ದಾರೆ.

https://www.instagram.com/p/B2gG9uWn-vJ/

ಟಾಲಿವುಡ್ ನಟ ಪ್ರಭಾಸ್ ಮನ್ ಬೈರಾಗಿ ಫಸ್ಟ್ ಲುಕ್ ಶೇರ್ ಮಾಡಿಕೊಂಡು, ವಿಶೇಷ ವ್ಯಕ್ತಿಗಾಗಿ, ವಿಶೇಷ ನಿರ್ಮಾಪಕರಿಂದ ವಿಶೇಷ ಸಿನಿಮಾವನ್ನು ವಿಶೇಷ ದಿನದಂದು ಘೋಷಣೆ. ಪ್ರಧಾನಿ ನರೇಂದ್ರ ಮೋದಿಯವರಿಗೆ ಹುಟ್ಟು ಹಬ್ಬದ ಶುಭಾಶಯಗಳು ಎಂದು ಬರೆದುಕೊಂಡಿದ್ದಾರೆ.